1955.

1955. (MCMLV) bila je uobičajena godina koja je počela u subotu po gregorijanskom kalendaru, 1955. godina nove ere i Anno Domini (AD), 955. godina 2. milenija, 55. godina 20. stoljeća i šesta godina 1950-ih.

 Događaji 
 Posjeta sovjetske delegacije na čelu sa Nikitom Hruščovim.
 Tokom posjete Indiji, Tito razgovara sa premijerom Nehruom.
 1955-56 - Akcija sakupljanja oružja na Kosovu i Metohiji (stavljeno na teret Rankoviću 1966).
 Osnovan Filozofski fakultet kao dio Univerziteta u Zagrebu.
 Puštena u rad hidroelektrana "Glava Zete".
 Spomenik otpora i stradanja u Kraljevu.
 U Rijeci zatvoreni Salezijanska klasična gimnazija, Visoka teološka škola i sjemenište, nakon sudskog postupka nekim njenim članovima.
 U Beogradu prvi put gostovala Pekinška opera.
 Žarko Dolinar osvojio otvoreno prvenstvo Engleske u stonom tenisu.
 Održan prvi Jugoslavenski filmski festival u Puli. Nagrada Arena u iznosu od 300.000 dinara sa zlatnom medaljom dodijeljena je Františeku Čapu za film "Trenuci odluke". Deset predstava pogledalo je 110.000 posjetilaca.
 Uvođenjem ultrakratkih talasa stvorena nacionalna radio–mreža.
 Prva NIN–ova nagrada kritike od 500.000 dinara dodijeljena Dobrici Ćosiću za roman "Koreni".
 Prva značajnija knjiga lirike na albanskom jeziku — "Për ty" ("Za tebe") E. Mekulija.
 Premijere filmova "Djevojka i hrast" Kreše Golika, "Milijuni na otoku" Branka Bauera, "Jubilej gospodina Ikla" Vatroslava Mimice, "Ešalon dr M." Žike Mitrovića te "Dva zrna grožđa" Puriše Đorđevića.
 Izložba Henry Moorea u Zagrebu i Beogradu.
 Prva zagrebačka izložba Miće Popovića.
 "Glorija" Ranka Marinkovića u režiji Bojana Stupice.

 Januar 
 2. januar - José Antonio Remón Cantera, predsjednik Paname, ubijen na trkalištu u glavnom gradu.
 20. januar - Prva kriza u Tajvanskom moreuzu: kineska Narodno-oslobodilačka armija uzela ostrva Yijiangshan od Republike Kine (Tajvan).
 24. januar - Milovan Đilas osuđen na 18 mjeseci zatvora, uslovno na tri godine, zbog članka u "The New York Times"-u u kome je kritikovao političko stanje u Jugoslaviji i istakao potrebu postojanja opozicione partije kao činioca demokratizacije (osuđen i Vladimir Dedijer).
 25. januar - Predsjedništvo Vrhovnog sovjeta SSSR formalno objavljuje kraj rata sa Njemačkom.
 28. januar - Kongres SAD odobrio predsjedniku Eisenhoweru upotrebu sile za odbranu Tajvana.

 Februar 
 10. februar - Američka Sedma flota pomaže evakuaciju kineske nacionalističke armije sa otoka Dachen.
 12. februar - Američki predsjednik Eisenhower poslao prve savjetnike u Južni Vijetnam.
 17. februar - Na Bjelašnici južni orkanski vjetar od 200 km/h (skoro 56 m/s).
 24. februar - Održana 12. dodjela "Zlatnog globusa";
 25. februar - Tajvanci (Republika Kina) napuštaju ostrva Tačen tokom Prve krize u Tajvanskom moreuzu.
 februar - Završena prva faza izgradnje HE Jablanica, početak proizvodnje električne energije.
 Sastanak Stalnog savjeta Balkanskog pakta (Jugoslavija, Grčka, Turska).
 Hladni rat: Formiran "Bagdadski pakt" (CENTO - Organizacija Centralnog ugovora) koji povezuje Iran, Irak, Pakistan, Tursku i Veliku Britaniju (formalno raspušten 1979).

Mart
 19. mart - Premijera filma Blackboard Jungle, koji popularizuje pjesmu Rock Around the Clock.

April
 1. april - EOKA (Narodna organizacija kiparskih boraca) započinje borbu protiv britanske vlasti na Kipru.
 5. april - Britanski premijer Winston Churchill dao ostavku (kraj političke karijere), nasljeđuje ga Anthony Eden.
 11. april - Indijski putnički avion Kashmir Princess raznesen bombom tokom ljeta - meta je bio kineski premijer Zhou Enlai, koji se u posljednjem trenutku nije ukrcao.
 18. april - Smijenjen Imre Nagy, mađarski predsjednik vlade.
 18-24. april - Konferencija u Bandungu - afroazijska konferencija 29 zemalja u Indoneziji (prekursor Pokreta nesvrstanih).

 Maj 
 4.-9. maj - Posjeta turskog premijera Menderesa Jugoslaviji.
 5. maj - Stupile na snagu Bonsko-pariske konvencije, kojima je okončana saveznička okupacija Zapadne Njemačke i uglavnom obnovljena suverenost.
 9. maj - Zapadna Nemačka postaje članica NATO-a.
 14. maj - Hladni rat: Potpisan Varšavski pakt, ugovor o uzajamnoj odbrani SSSR-a i satelita.
 15. maj - Potpisan Austrijski državni ugovor, kojim je obnovljena nezavisnost te zemlje (stupio na snagu 27. jula); članom 7. Austrija se obavezala da će poštovati prava slovenske i hrvatske manjine ali to nije do kraja ispoštovano.
 20. maj - odlukom Narodne skupštine NR BiH, osnovana Muzička akademija u Sarajevu.
 26. maj - Hruščov sa delegacijom stigao u posjetu Jugoslaviji - prva posjeta nakon 1948. i kampanje Informbiroa.

Juni
 1. juni - Radio Beograd počinje s emitovanjem programa "Dobro jutro, deco".
 2. juni - Tito i Hruščov potpisuju Beogradsku deklaraciju - odbacivanje monolitizma u međunarodnom komunističkom pokretu (normalizovanje odnosa Jugoslavije i SSSR, narušeni 1948).
 11. juni - Katastrofa na 24 sata Le Mansa - sudar vozila izaziva smrt 83 gledaoca.
 16. juni - Argentinsko zrakoplovstvo, u sklopu neuspjelog puča, bombardovalo miting podrške predsjedniku Peronu na Plaza de Mayo, dan nakon što ga je papa Pio XII ekskomunicirao - poginulo 364 ljudi.
 22. juni - Proglašen Opći zakon o uređenju općina i srezova - nova teritorijalna podjela općina i srezova/kotara - uveden komunalni sistem u kome je uvećana općina osnovna društveno-ekonomska zajednica i političko-teritorijalna jedinica (u FNRJ sada ima 1479 općina u 107 srezova, što će do 1963 biti smanjeno na 581 odnosno 40).
 Premijera Diznijevog animiranog filma Lady and the Tramp.
 27. juni - Zajednički komunike FNRJ, SAD, Velike Britanije i Francuske u Beogradu - reafirmacija nezavisnosti Jugoslavije.
Juli 
 1. juli - CK KP Kine izdaje Direktivu o pokretanju borbe za čišćenje skrivenih kontrarevolucionarnih elemenata (tzv. "pokret Sufan") - na meti su bivši kuomintangovci, ljudi iz bogatih porodica, studenti i učeni.
 17. juli - Preko televizije predstavljen Disneyland u Anaheimu, Kalifornija (sutradan otvoren za publiku).
 18 - 23. juli - Prvi samit u Ženevi između SAD, SSSR, Velike Britanije i Francuske.
 26. juli - Prva sinhronizacija HE Zvornik, snage 96 MW, prve na Drini.
 27. juli - Titov govor u Karlovcu nagovještava novi ekonomski kurs (kako bi generacija koja nosi teret izgradnje socijalizma osjetila i rezultate napora).
 El Al-ov let 402 (Beč - Istanbul - Tel Aviv) oboren iznad Bugarske, poginulo svih 58 putnika i članova posade.

August 
 19. august - Uragan Diane izaziva 200 smrti na sjeveroistoku SAD.
 20. august - Stotine ljudi ubijeno u antifrancuskim neredima u Maroku i Alžiru (npr. Masakr u Constantinois).
 27. august - U Londonu izašlo prvo izdanje Guinnessove knjige rekorda.

Septembar
 6. septembar - U Turskoj je došlo do antigrčkih nemira ("Istanbulski pogrom" ili Septemvriana), izazvanih lažnom viješću da je bačena bomba na turski konzulat u Solunu (Ataturkovu rodnu kuću).
 6. septembar - Grčki kralj Pavle sa kraljicom u posjeti Beogradu (prva posjeta nekog monarha Jugoslaviji od rata).
 15. septembar - U Parizu izdat roman "Lolita" Vladimira Nabokova.
 16. septembar - Revolución Libertadora: vojna pobuna protiv Huana Perona u Argentini, zbačen tri dana kasnije.
 26. septembar - predsjednik Tito pustio u rad hidroelektranu u Zvorniku.
 28. septembar - Jugoslavija usvojila ekonomski plan, veća ulaganja u potrošačku robu i poljoprivredu na uštrb teške industrijeCollier's Year Book za 1955. (Microsoft Encarta 2004).
 29. septembar - Sovjetski trkač Vladimir Kuc na stadionu JNA oborio svjetski rekord na 5000 metara.
 30. septembar - U prometnoj nesreći poginuo mladi glumac James Dean.

Oktobar 
 10. oktobar - JAT-ov avion Convair CV-340-58 udario u brdo kod Beča - 7 mrtvih od 29 putnika.
 18. oktobar - Počela proizvodnja Zastave 750, popularnog "Fiće" (do 18. novembra 1985).
 20. oktobar - Otvoren Muzej Nikole Tesle u Beogradu.
 23. oktobar - Stanovnici Protektorata Saarland na referendumu odbacuju prijedlog nezavisnosti pod nadzorom Zapadnoevropske unije (vraćen Njemačkoj 1957).
 Ngo Dinh Diem, ambiciozni premijer Države Vijetnam, namještenim referendumom zbacuje bivšeg cara Bao Daia - tri dana kasnije proglašava se predsjednikom nove Republike Vijetnam.
 29. oktobar - U eksploziji sovjetskog bojnog broda "Novorosijsk" u zalivu Sevastopolj gine 608 mornara.
 oktobar - 5000 američkih vojnika premješteno iz Austrije u sjevernu Italiju.
 Sjednica Izvršnog komiteta CK SKJ - nova ekonomska politika, napuštanje stezanja kaiša, usklađivanje teške i prerađivačke industrije, razvoj nerazvijenih područja.

Novembar 
 1. novembar - Početak vijetnamskog konflikta, po američkim shvatanjima (datum organizovanja Savjetodavne grupa vojne pomoći [MAAG] za Vijetnam).
 Tempirana bomba raznijela putnički avion (United Airlines Flight 629) iznad Colorada - poginule 44 osobe, za šta je osuđen i pogubljen čovjek koji je na meti imao svoju majku.
 5. novembar - Počela sa radom hidrocentrala "Vlasina".
 U SAD stavljena van zakona rasna segregacija na vozovima i autobusima u međudržavnom saobraćaju.
 6. novembar - Državni sekretar SAD John Foster Dulles u Beogradu.
 19. novembar - C. Northcote Parkinson prvi put izlaže Parkinsonov zakon.
 20. novembar - TV debi Bo Diddley-a u šouu Ed Sullivan-a.

Decembar
 1. decembar - U Montgomeryju, Alabama, uhapšena Rosa Parks, jer nije htjela ustupiti mjesto u autobusu na osnovu segregacionih zakona, što dovodi do crnačkog bojkota autobusa u gradu.
 5. decembar - Osnovano Udruženje za poboljšanje Montgomeryja (Montgomery Improvement Association) na čijem čelu je bio Martin Luther King, Jr., koje upravlja bojkotom autobusa.
 20. decembar - Jugoslavija izabrana za nestalnu članicu Savjeta bezbijednosti UN u 36. glasanju (protivkandidat Filipini); prethodno bilo predlagano da dvije zemlje odsluže po pola dvogodišnjeg mandata.
 22. decembar - Američki citogenetičar Joe Hin Tjio otkrio da čovjek ima 46 hromosoma.

1955. u temama
Rukovodstvo FNRJ:
 Predsjednik Republike i Predsjednik Saveznog izvršnog vijeća: Josip Broz Tito
 Predsjednik Savezne skupštine: Moša Pijade

 Rođeni 
 Datum nepoznat 
 Dražen Prelec – američki profesor menadžmenta i ekonomije, Akademije nauka i umjetnosti Bosne i Hercegovine
 Mirsad Ćeman – bosanskohercegovački pravnik i političar, sudija Ustavnog suda Bosne i Hercegovine

 Januar 
 6. januar – Rowan Atkinson, engleski komičar i glumac
 13. februar – Zlatan Čolaković, hrvatski književnik
 18. januar – Kevin Costner, američki filmski glumac i režiser
 18. januar – Dario Džamonja, bosanskohercegovački novinar i pisac kratke priče

 Februar 
 2. februar – Jaromír Šimůnek, čehoslovački biatlonac
 19. februar – Senudin Jašarević, bosanskohercegovački književnik i novinar
 24. februar – Steve Jobs, jedan od osnivača kompanije Apple Inc.

 Mart 
 17. mart – Gary Sinise, američki glumac i režiser
 19. mart – Bruce Willis, američki glumac
 24. mart – Kim Johnston Ulrich, američka glumica
 31. mart – Angus Young, gitarista grupe AC/DC

 April 
 8. april – Bruno Stojić, jest bosanskohercegovački i hrvatski političar
 13. april – Safet Sušić, bosanskohercegovački nogometaš
 20. april – Manuel García, španski biatlonac
 25. april – Tatjana Briljina, sovjetska biatlonka;
 26. april – Josip Dujmović, bosanskohercegovački novinar i muzički publicist
 29. april – Klaus Siebert, istočnonjemački biatlonac, trostruki svjetski prvak i  osvajač Svjetskog kupa u biatlonu
 30. april – Zlatko Topčić, bosanskohercegovački književnik i scenarist

 Maj 
 5. maj – Gavrilo Bobar, bosanskohercegovački privrednik i političar
 25. maj – Yvon Mougel, francuski biatlonac
 30. maj – Safet Oručević, bosanskohercegovački političar

 Juni 
 4. juni – Val McDermid, škotski pisac kriminalističkih romana
 21. juni – Nijaz Omerović, bosanskohercegovački slikar i pisac
 24. juni – Vladimir Veličkov, bugarski biatlonac

 Juli 
 10. juli – Željko Grahovac, bosanskohercegovački književnik, pjesnik, književni kritičar i profesor
 14. juli – Sándor Puhl, mađarski nogometni sudija

 August 
 15. august – Afag Bashirgyzy, azerbejdžanska glumica
 16. august – Hernán Carazo, kostarikanski biatlonac
 17. august – Slavica Knežević, hrvatska glumica
 21. august – Gordana Gadžić, hrvatska i srbijanska glumica

 Septembar 
 7. septembar – Mira Furlan, jugoslavenska i hrvatska filmska, pozorišna i TV-glumica
 10. septembar – Marja-Liisa Kirvesniemi, finska skijašica-trkačica
 14. septembar – Robert Prevost, papa Lav XIV

 Oktobar 
 3. oktobar – Željko Samardžić, bosanskohercegovački i srbijanski pjevač
 5. oktobar – Denis Sandona, francuski biatlonac
 6. oktobar – Branko Črnac Tusta, jugoslavenski i hrvatski pjevač, frontmen KUD Idijoti
 28. oktobar – Bill Gates, američki informatičar

 Novembar 
 2. novembar – Kenneth Mapp, američki političar
 5. novembar – Ljiljana Blagojević, srbijanska glumica

 Decembar 
 2. decembar – Josef Koll, austrijski biatlonac
 7. decembar – Jovan Nikolić, srpski pisac romskog porijekla
 10. decembar – Goran Ipe Ivandić, bosanskohercegovački bubnjar

 Umrli 
 Januar
 15. januar - Isak Samokovlija, jugoslavenski i bosanskohercegovački književnik;

 Februar 
 Mart 
 11. mart - Alexander Fleming, škotski biolog, farmakolog i botaničar, dobitnik Nobelove nagrade za medicinu 1945.
 12. mart - Theodor Plievier, njemački književnik
 31. mart - Vladimir Vauhnik, oficir Vojske Kraljevine Jugoslavije, vojni ataše i obavještajac u jugoslavenskoj ambasadi u Berlinu

 April 
 18. april - Albert Einstein, njemačko-švicarsko-američki fizičar, autor opće teorije relativnosti i dobitnik Nobelove nagrade za fiziku 1921.

 Maj 
 Juni 
 Juli 
 August 
 1. august - Stanislav Vinaver, srbijanski književnik
 5. august – Carmen Miranda, portugalsko-brazilska pjevačica, plesačica i glumica
 12. august – Thomas Mann, njemački književnik, dobitnik Nobelove nagrade za književnost 1929.

 Septembar 
 Oktobar 

 Novembar 
 12. novembar – Tin Ujević, hrvatski pjesnik
 14. novembar – Nikola Dobrečić, katolički svećenik i nadbiskup barski i primas Srbije

 Decembar 

 Nobelove nagrade 
 Fizika
 Willis E. Lamb, SAD
 Polykarp Kusch, SAD
 Hemija
 Vincent du Vigneaud, SAD
 Fiziologija ili medicina
 Hugo Theorell, Švedska
 Književnost
 Halldór Laxness, Island
 Mir
 nije dodijeljena

 Reference 

 Vanjski linkovi